Rudolf Hauzer

CHARAKTERISTIKY

Ukážka z elektronickej knihy

© Rudolf Hauzer, 2021

Vydal H EFFECT, spol. s r.o., Bratislava, 2021

v spolupráci s Publico

Prvé slovenské vydanie, 2. publikácia

Rukopis prešiel jazykovými úpravami

Obálka s použitím diela: „Persona“

Autor: Ján Raška

Grafická úprava: Dibuk, s.r.o.

ISBN 978-80-970586-4-7

All rights reserved.

Všetky práva vyhradené.

Vytvorenie elektronickej verzie Dibuk, s. r. o., 2021

Vytvorené prostredníctvom Publico.sk

o ľuďoch a miestach,

ktorí a ktoré ma na cestách inšpirovali

otcovi (1942 – 2020)

1.

-POMYSELNOSŤ-

no nie je ten stav

vytvárajúci zimomriavky

po celom tele

tajomný?

stačí k tomu náznak myšlienky

akási cesta vzruchu

a tak preskakuje naša predstavivosť

zo synapsie na synapsiu ako dievčatko pri hre na slepú babu

predstavuješ si posledné skoky a úskoky

niekde v zátoke pri ktoromkoľvek mori

stačí ti pomyslenie na druhý breh

samozrejme, ty ju tam vidíš

ale iba ty, uvedom si to…

Bratislava, 3.2011

2.

-OKRAJOVOSŤ-

hovorieva sa… na okraj

a väčšinou vtedy zaznieva to podstatné

a nielen zaznieva

a ty vieš, že sa treba vybrať tou cestou

cestuješ rád

aby si našiel

aj to, čo nehľadáš

veríš v zázrak

nakoniec v to veria aj ateisti

čakajú za zákrutou svoj nový život

druhú šancu

ak to tak chceš

iba tak na okraj, vravím ti…

Bratislava, 3.2011

3.

-CITLIVOSŤ-

sme citliví na seba

veď ako inak?

citliví na všetko, čo sa spája so životom

a Zemou

zemeguľou

keď si ako Armstrong stúpil na Mesiac

bol si zrazu citlivý na všetko, čo sa týka

tej modrej planéty

na obzore

až si sa divil

napadali ti súvislosti

neviem ich ani popísať

namojveru citlivo si vnímal skafander a svoje ruky v nich

tvár priateľa

mesačný prach

jeden život, čo si tam v diaľke nechal

vnímal si to ticho a svoje srdce v ňom

cítil si možno božskú prítomnosť

a na počudovanie

uvidel jeho kocky, ktorých sa ešte ani nedotkol

Bratislava, 3.2011

4.

-CHAMTIVOSŤ-

chceš mať stále viac

viac viac

nielen moci a peňazí

ale aj šťastia, nešťastia

žien, mužov a detí

a snov

viac rúk a nôh

hláv a poznania

viac životov

viac krvi

a závislostí

na liekoch, hrách a alkohole

hrania a nakupovania

mať viac

to si predsa ty!

či nie?

Bratislava, 3.2011

5.

-BOHOROVNOSŤ-

už je dobre

vyrovnal si sa božstvám

uf bolo to ale tesné!

bola nedeľa skoro ráno

a mal si veci rozrobené

a to si už mal odpočívať

sedel si však nad

výpočtami

Kopernika a Galilleia

stále ti vychádzalo

že Zem je iba plochá doska

a že vzťah ku rodičom nie je dôležitý

lampa ti svietila do očí

predstavil si si to ráno

keď si prechádzal cez cestu so zaviazanými očami

Brno, 3.2011

6.

-ZMYSLUPLNOSŤ-

hľadáš témy

skúšaš to bez očí a uší

či sa to predsa len nevydarí

témy dobré keď chceš vytesniť, zabudnúť, poučiť sa

prežiť katarziu bez zmyslov aj bez alkoholu

hľadáš témy

v zmyselnej žene

v zmysluplnej žene

zmyslov zbavený

hľadáš štát, dom a rodinu

ktoré ti dajú témy

zmysel a témy

Bratislava, Třešť, 11.2010- 5.2011

7.

-USTÁLENOSŤ-

pravdu povediac

zošedivel si

dávno predtým, než si zostarol

niekedy v šesťdesiatych rokoch

kedy ti Kennedy prebral Jacklyn

a Sputnik sa dlho neozýval

a potom tá Kuba… temer bola vojna

stál si s plynovou maskou

na chodbe základnej školy

a tešil sa na mimozemšťanov okolo roku 2000

Štrbské Pleso, 5.2011

Koniec ukážky

Table of Contents

Titulná strana

Tiráž

1.

2.

3.

4.

5.

6.

7.